#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2016. október 26-i ülésére)

**TÁRGY: KOVÁCS ZOLTÁNNÉ ÉS KOVÁCS ZOLTÁN 6200 KISKŐRÖS, DÉLIBÁB U. 2. SZÁM ALATTI LAKOSOK AJÁNDÉKOZÁSA**

Kovács Zoltánné és Kovács Zoltán 6200 Kiskőrös, Délibáb u. 2. szám alatti lakosok a Kiskőrös belterület 812 hrsz-on nyilvántartott, kivett lakóház, udvar művelési ágban lévő ingatlan tulajdonosai összesen 11 m2 nagyságú területet felajánlottak útszélesítés céljára ingyenesen – ajándékozás jogcímen - Kiskőrös Város Önkormányzata (a továbbiakban: Önkormányzat) részére.

Kovács Zoltánné és Kovács Zoltán a Bács-Kiskun Megyei Kormányhivatal Kiskőrösi Járási Hivatal Földhivatali Osztályán (a továbbiakban: Földhivatali Osztály) a 812, hrsz-on nyilvántartott földrészlet telekalakítása, határrendezése érdekében változási vázrajzot és kérelmet nyújtottak be telekalakítási engedélyezési eljárás lefolytatására. A telekalakítási engedély 2016. szeptember 23. napján jogerőre emelkedett. A fentiekben nevesített engedélyezési eljárás lefolytatásával felmerülő költségeket Kovács Zoltánné és Kovács Zoltán viselte.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 18. § (4) bekezdése alapján ingyenes felajánlás révén akkor kerülhetnek az Önkormányzat tulajdonába ingó vagy ingatlan vagyontárgyak, ha az Önkormányzat képes a felajánlott vagyonnal való gazdálkodással járó kötelezettségek teljesítésére.

A Vagyonrendelet 18. § (5) bekezdése szerint az ellenszolgáltatás nélkül kapott vagy felajánlott vagyon elfogadásának feltétele a fentiekben nevesített – (4) bekezdésben meghatározott – kötelezettség teljesítése likviditási problémát ne okozzon, és ne zavarja az önkormányzati feladatok ellátását. Ezen jogszabályi rendelkezésnek – tekintettel arra, hogy önkormányzati út szabályozása céljára hasznosul – az ajándékozás maradéktalanul megfelel.

A Vagyonrendelet 18. § (6) bekezdésében foglaltaknak megfelelve a felajánlás elfogadásáról a Képviselő-testület dönt. A vagyonátadás során felmerült költségeket az Önkormányzat viseli.

Amennyiben Kiskőrös Város Képviselő-testülete elfogadja Kovács Zoltánné és Kovács Zoltán felajánlását az engedélyezési eljárás során érintett Kiskőrös Város Önkormányzata tulajdonát képező 811 hrsz-ú kivett közterület művelési ágban lévő terület nagysága 4818 m2 - re emelkedik.

A fentiekre tekintettel javaslom, hogy a Képviselő-testület köszönettel fogadja el Kovács Zoltánné és Kovács Zoltán kiskőrösi lakosok által felajánlott földrészletet – útszélesítés céljából – ingyenesen, ajándékozás jogcímén.

**Kiskőrös, 2016. október 18.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. köszönettel elfogadja Kovács Zoltánné és Kovács Zoltán 6200 Kiskőrös, Délibáb u. 2. szám alatti lakosok, mint a Kiskőrös 812 hrsz-on nyilvántartott, kivett lakóház, udvar művelési ágban lévő ingatlan tulajdonosai által Kiskőrös Város Önkormányzatának útszélesítés céljára felajánlott 11 m2 nagyságú területet ingyenesen, ajándékozás jogcímén.
2. felhatalmazza a polgármestert az ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

**Felelős:** polgármester

**Határidő:** azonnal